CELEX: 62007CJ0017
Language: sk
Date: 2008-02-28
Title: Rozsudok Súdneho dvora (tretia komora) z 28. februára 2008. # Wineke Neirinck proti Komisii Európskych spoločenstiev. # Odvolanie - Verejná služba - Dočasný zamestnanec - Zmluvný zamestnanec - Úrad pre infraštruktúru a logistiku v Bruseli (OIB) - Postup pri prijímaní do zamestnania - Zamietnutie kandidatúry - Žaloba o neplatnosť - Žaloba o náhradu škody. # Vec C-17/07 P.

ROZSUDOK SÚDNEHO DVORA (tretia komora)
      z 28. februára 2008
      Vec C‑17/07 P
      Wineke Neirinck
      proti
      Komisii Európskych spoločenstiev
      „Odvolanie – Verejná služba – Dočasný zamestnanec – Zmluvný zamestnanec – Úrad pre infraštruktúru a logistiku v Bruseli (OIB) – Postup pri prijímaní do zamestnania – Zamietnutie kandidatúry – Žaloba o neplatnosť – Žaloba o náhradu škody“
      Predmet: Odvolanie podané proti rozsudku Súdu prvého stupňa (druhá komora) zo 14. novembra 2006, Neirinck/Komisia (T‑494/04, zatiaľ
         neuverejnený v Zbierke), ktorým Súd prvého stupňa zamietol návrh odvolateľky smerujúci jednak k zrušeniu rozhodnutí Komisie
         týkajúcich sa zamietnutia jej kandidatúry na miesto právnika v oblasti politiky nehnuteľností na Úrade pre infraštruktúru
         a logistiku v Bruseli (OIB) a vymenovania iného uchádzača na uvedené miesto, a jednak k získaniu náhrady škody
      
      Rozhodnutie: Rozsudok Súdu prvého stupňa Európskych spoločenstiev zo 14. novembra 2006, Neirinck/Komisia (T‑494/04) sa zrušuje v rozsahu,
         v akom Súd prvého stupňa zamietol žalobný dôvod založený na porušení povinnosti odôvodnenia, ktorým je poznačené rozhodnutie
         Komisie Európskych spoločenstiev z 27. apríla 2004 informujúce W. Neirinck, že neuspela na ústnej skúške v rámci postupu pri
         prijímaní na miesto právnika v oblasti politiky nehnuteľností na Úrade pre infraštruktúru a logistiku v Bruseli ako zmluvný
         zamestnanec. V zostávajúcej časti sa odvolanie zamieta. Rozhodnutie Komisie Európskych spoločenstiev z 27. apríla 2004, ktorým
         bola W. Neirinck informovaná, že neuspela na ústnej skúške v rámci postupu pri prijímaní na miesto právnika v oblasti politiky
         nehnuteľností na Úrade pre infraštruktúru a logistiku v Bruseli ako zmluvný zamestnanec, sa zrušuje. V zostávajúcej časti
         sa žaloba zamieta. Komisia Európskych spoločenstiev je povinná znášať okrem svojich vlastných trov konania tiež všetky trovy
         konania, ktoré vznikli W. Neirinck v konaní pred Súdnym dvorom Európskych spoločenstiev a v konaní pred Súdom prvého stupňa
         Európskych spoločenstiev.
      
      Abstrakt
      1.        Odvolanie – Dôvody – Prípustnosť – Preskúmanie ex offo Súdnym dvorom 
      2.        Odvolanie – Dôvody – Zopakovanie dôvodov a tvrdení predložených Súdu prvého stupňa – Neidentifikovanie uvádzaného nesprávneho
            právneho posúdenia – Neprípustnosť
      [Článok 225 ES; Štatút Súdneho dvora, článok 58 prvý odsek; Rokovací poriadok Súdneho dvora, článok 112 ods. 1 písm. c)]
      3.        Úradníci – Žaloba – Záujem na konaní – Žaloba o neplatnosť proti prijatiu podaná žalobcom, ktorý sám nemôže byť prijatý –
            Neprípustnosť
      (Služobný poriadok úradníkov, články 90 a 91)
      4.        Úradníci – Rozhodnutie spôsobujúce ujmu – Zamietnutie kandidatúry – Povinnosť odôvodnenia – Náprava nedostatku odôvodnenia
            počas sporového konania – Podmienky
      (Článok 253 ES; Služobný poriadok úradníkov, článok 25 druhý odsek a článok 90 ods. 2)
      5.        Úradníci – Zmluvní zamestnanci – Prijímanie – Posúdenie spôsobilosti uchádzačov – Voľná úvaha výberovej komisie – Súdne preskúmanie
            – Hranice
      (Služobný poriadok úradníkov, príloha III; Podmienky zamestnávania ostatných zamestnancov, článok 82)
      6.        Úradníci – Žaloba – Žaloba o náhradu škody – Zrušenie napadnutého nezákonného aktu – Dostatočná náhrada
      (Služobný poriadok úradníkov, článok 91)